Slam mladosti ali Zbogom in hvala za vse pesmi

Tekmovalni pesniški večer slam poezije v Celju

(24. 5. ob 18.00 v Celjski kulturnici)

Maj je čudovit mesec. Vse brsti, cveti in se prebuja.

Tudi Celjsko literarno društvo, ki na predvečer praznikov Dneva mladosti in Dneva brisače organizira večer slam poezije.

Slam poezija? Kaj je to?

Zabaven večer prežet z dobro poezijo in še boljšimi nastopajočimi.

Najprej bo kratka delavnica z uveljavljenimi mojstri slam poezije.

Tekmovalci in tekmovalke se na odru predstavijo z avtorsko poezijo v treh krogih. Žirija, naključno izbrana iz občinstva, pa nastope ocenjuje.

Pa se lahko poezijo oceni? Kot pravi najboljša improvizatorka in moderatorka na sončni strani Alp - Mojca Frim: "Ne. Ampak mi bomo to vseeno počeli." Zakaj? Ker je zabavno.

Na podlagi ocen se bosta v finalni krog uvrstila le najboljša/-i nastopajoča/-i.

Zmagovalca/-ko pa določi publika tako, da ga/jo nagradi z največjim aplavzom.

Zmagovalec/-ka prejme simbolično nagrado.

Pravila za nastopajoče:

- nastopa se z lastno poezijo (pripravljene imej 3 pesmi),

- za posamezen nastop so na voljo tri minute,

- na odru samo jezikaš, brez rekvizitov, kostumov in glasbil,

- pesmi se naučiš na pamet. (Ti učenje na pamet dela težave? Nič hudega, lahko tudi bereš. Izgubil/-a ne boš nobene točke. Bralci/-ke bodo na glavo dobili zabaven klobuk).

Prijave za nastop na dogodku sprejemamo na celjsko.literarno@outlook.com, preko ZS sporocila na facebook strani Celjskega literarnega društva ali na kraju dogodka, 15 minut pred pričetkom. Obisk dogodka je brezplačen.

Glasbeni gost večera bo Matej Krajnc.

...

Dogodek bo povezovala s citatom zgoraj omenjena neverjetna Mojca Frim.

Dogodek organizira CLD v sodelovanju z Občino Celje.